
Den lille krønike, som her er oversat, er det ældste 
forsøg på at skrive en sammenhængende fremstilling af Dan- 
marks historie, fra kristendommens indførelse til forfatterens 
egen samtid. 

Krøniken må uden tvivl være forfattet af en dansk 
mand, der som klerk var knyttet til bispestolen og dom- 
kapitlet i Roskilde; dette sidste ses tydelig af den store 
rolle, som Roskildebispen og Roskildekirken spiller i frem- 
stillingen. — Affattelsestiden falder i den første del af Erik 
Lams regering: Olaf, Harald Kesjes søn, som blev fældet 
1 143, omtåles nemlig i krøniken som endnu levende, og for 
dette år må denne altså være skreven. Krøniken stanser 
meget brat; det sidste, som den beretter, er striden mellem 
Rike og Eskil om ærkebispedømmet i Lund, deres påfølgende 
udsoning, og Rikes indsættelse til bisp i Roskilde, hvilke be- 
givenheder fandt sted 1137— 38 K Kort derefter må krøniken 
være affattet eller i al fald afsluttet (altså c. 1140). 

Til krøniken er senere føjet en ganske kort fortsættelse 
(som går til Valdemar Sejrs tid); denne består dog væsentlig 
i sætninger, der er optagne ordret af andre kilder, nemlig: 
a) en ganske kortfattet krønike om Danmarks konger, skrevet 
på Valdemarernes tid, måske under Valdemar I 2 ; b) de læse- 

*) Derimod omtales ikke bisp Rikes fald for den nævnte Olafs 
bånd, der fandt sted nogle år senere (årstallet er ikke sikkert ; 
måske 1142). 

*) Denne lille krønike er trykt i Seriptores rerum Danicarum 1, 
*• 15—18, hvor dog en noget senere kongerække er indflettet i 
den, og s. 66— 68 efter et andet håndskrift. I sin oprindelige 

stykker om Knud hertugs skrinlæggelse, der affattedes (c. 1170) 
for at tjene til grundlag for messeordningen ved Knuds- 
festerne 1 . — Denne fortsættelse må være forfattet på Valde- 
mar Sejrs tid, og er ingen pålidelig kilde; de få selvstæn- 
dige efterretninger, den har, er delvis urigtige. 

Krøniken selv frembyder i mange måder en betydelig 
interesse. Allerede som det første mere sammenhængende 
forsøg på at skrive Danmarks historie fortjener den vor op- 
mærksomhed. Forsøget er naturligvis i mange måder ikke 
faldet heldig ud. Således har forfatteren for den ældre tids 
vedkommende kun en meget sparsom og usikker dansk tra- 
dition at bygge på, og den første halvdél af hans skrift 
består derfor mest af uddrag (délvis ordrette) af den bremiske 
historieskriver Adam, som 1072 og følgende år forfattede 
»de hamburgske ærkebispers historie« , i hvilket skrift også 
findes mange oplysninger om Nordens forhold. Vor krønikes 
uddrag af Adam er dog ingenlunde altid nøjagtige; stundom 
omdannes Adams efterretninger vilkårligt 2 . 

Allerede i denne første del af krøniken findes, som 
nævnt, adskillige spredte efterretninger, som må skyldes 
dansk overlevering, og fra Sven Estridsøns tid bygger den 
udelukkende på hjemlig tradition; den til selve Boskildekirken 
knyttede overlevering spiller naturligvis en fremtrædende 
rolle. — Alt eftersom forfatteren kommer nærmere til sin 
egen samtid, bliver hans fremstilling livligere og fyldigere; 
ejendommelig er hans livfulde, hyppig meget lidenskabelige 

form findes den måske næppe noget af stederne. Den består 
mest af uddrag af Adam af Bremen, men har nogle selvstæn- 
dige efterretninger om de senere konger, som vistnok må stamme 
fra 12. årh.s anden halvdel. 

*) At vor krønikes fortsættelse har brugt Knud hertugs levned 
som kilde (og ikke omvendt), kan, som prof. Stee nstrup har 
gjort opmærksom på (Historisk Tidsskrift 6 række IV, s. 681;, 
sés deraf, at de talrige bogstavrim, der udmærker visse sæt- 
ninger i fortsættelsen frem for den egentlige krønike, just er 
en ejendommelighed ved Knuds levned. 

*) Nogle enkelte efterretninger synes at måtte stamme fra engelske 
kilder, men vistnok kun ad indirecte vej. 

bedømmelse og værdsættelse af personer og tildragelser, 
medens fremstillingen af selve begivenhederne for det meste 
er kortfattet og ofte ufuldstændig. 

Denne krønikens karaktér hænger sammen med, at dens 
forfatter er en udpræget partimand, opfyldt af borgerkrigenes 
parti lidenskaber, og dømmende alt og alle fra sit partistand- 
punkt, som hans præstelige stilling træder héit i baggrunden 
for. Forfatterens politisko opfattelse er lige den mod- 
satte af den, som gik sejrrig ud af borgerkrigene, og som 
vi i det hele finder udtrykt hos historieskriverne fra Valde- 
raarernes tid, Sven Aggesøn og Sakse; hans standpunkt er 
«på Nils , Magnus’ og det ældre kirkelige partis side; han 
ønskfii^_ et mindre udpræ get . kongedømme med afhængige 
bisper, men mægtige høvdinger og en uafhængig almue.« 1 
Hans egentlige helt er Magnus Nilssøn; derimod har han 
ikke ord stærke nok til at fordømme Erik Ernune, og også 
hans meninger om de tidligere konger er ganske modsatte af 
den senere opfattelses: han dadler Erik Egode, er velvillig 
stemt mod. Olaf Hunger, stiller sig køligt til Knud den hel- 
lige, men lovpriser Harald Hén. 

I det hele må forfatteren vel nok siges at være en 
redelig og forholdsvis sandhedskærlig mand; han søger så- 
ledes ikke at forsvare Magnus’ mord på Knud hertug, og 
om Knud selv har han kun ros at fremføre; men ikke sjæl- 
den er han naturligvis forblindet af partilidenskaben, og hans 
fremstilling har et vist præg af bitterhed i sinde*, idet han, 
den konservative mand, fuldstændig misbilliger de nve ret- 
ninger i tiden. Imidlertid har hans krønike selvfølgelig stor 
betydning som samtidig kilde for Nils’ og Erik Emunes re- 
gering, og dens værdi for os forøges just ved, at den er så 
at sige det eneste mindesmærke, som det parti, der lå under 
i borgerkrigene, har efterladt os. 



l ) A. D. Jørgensen. Bidrag til Nordens historie s. 208. 




